CELEX: 
Language: hu
Date: 2014-07-16 00:00:00
Title: A BIZOTTSÁG .../.../EU FELHATALMAZÁSON ALAPULÓ RENDELETE a falak és mennyezetek burkolására használt, EN 13986 szabvány szerinti fa alapanyagú lemezek és EN 14915 szabvány szerinti tömör fa falburkolatok tűzvédelmi képesség tekintetében, vizsgálat nélkül történő osztályozásának feltételeiről

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendelet
                  1
                rendelkezései értelmében az építési termékek gyártóira nem szabad szükségtelen adminisztratív terheket és költségeket róni. Ebben az összefüggésben a 305/2011/EU rendelet 28. cikke előírja, hogy a Bizottságnak a teljesítmény állandóságának értékelésére és ellenőrzésére a legkevésbé költséges, de az egészséggel, biztonsággal és környezetvédelemmel kapcsolatos követelményeket megfelelően teljesíteni képes rendszert kell választania.
            
            
               Emellett a 305/2011/EU rendelet az építési termékek alapvető jellemzői vonatkozásában két eljárást tesz lehetővé teljesítményosztályok meghatározására. A 27. cikk (1) bekezdése szerint erre a Bizottság által elfogadott, felhatalmazáson alapuló jogi aktusok útján kerülhet sor, míg a 27. cikk (2) bekezdése harmonizált szabványok e célból történő alkalmazását teszi lehetővé. 
            
            
               Ha egyes építési termékek teljesítményét megbízható vizsgálati eredmények vagy más adatok már megfelelő módon igazolták, gyártóiknak külön meghatározandó feltételek mellett lehetővé kell tenni, hogy a termékek vizsgálata, illetve további vizsgálata nélkül nyilatkozatot állíthassanak ki egy meghatározott teljesítményosztályról. Egy ilyen egyszerűsített eljárás a szükségtelen adminisztratív terhek és költségek elkerülésének fent említett célját szolgálná. A 305/2011/EU rendelet 27. cikkének (5) bekezdése és 36. cikke (1) bekezdésének a) pontja ezt irányozza elő.
            
            
               A Bizottság 2000/367/EK határozata
                  2
                európai vizsgálati módszereken és meghatározott teljesítményszinteken alapuló európai osztályozási rendszert hozott létre az építési termékek tűzállóságként meghatározott tűzvédelmi képessége tekintetében. 
            
            
               A falak és mennyezetek burkolására használt, az EN 13986 szabványnak megfelelő fa alapanyagú lemezekről és az EN 14915 szabványnak megfelelő tömör fa falburkolatokról bebizonyosodott, hogy tűzállóságként meghatározott tűzvédelmi képesség tekintetében bizonyos feltételek mellett stabil és kiszámítható teljesítményt nyújtanak. Ez a következtetés az ágazat és a megkérdezett szakértők által összeállított számos vizsgálati és osztályozási jelentésen alapul. Ennélfogva úgy tekinthető, hogy az említett termékek tűzvédelmi képesség tekintetében további vizsgálatok nélkül is megfelelnek az említett európai osztályozási rendszer által meghatározott bizonyos teljesítményosztályoknak, amennyiben falak és mennyezetek burkolására használják őket. 
            
            
               Ezért ez az építőipari ágazati javaslatra létrejött rendelettervezet meghatározza azokat a feltételeket, amelyek teljesülése esetén az említett egyszerűsített eljárások alkalmazhatók az EN 13986 szabvány szerinti fa alapanyagú lemezek és az EN 14915 szabvány szerinti tömör fa falburkolatok tűzvédelmi képesség tekintetében nyújtott teljesítményének meghatározására.
            
            
               A rendelettervezet ezáltal csökkenteni fogja a fa alapanyagú lemezek és tömör fa falburkolatok gyártóira háruló terheket és költségeket, mivel nem kell többé vizsgálatokat végezniük a rendelettervezet hatálya alá tartozó termékek tűzvédelmi képessége tekintetében. Ennek következtében összességében növekedni fog a teljes építőipar hatékonysága és versenyképessége.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A jogszabálytervezet eredetileg a 89/106/EGK tanácsi irányelv (építési termékekről szóló irányelv) alapján, bizottsági végrehajtási határozat formájában készült. A tervezet véleménykérés céljából a 89/106/EGK irányelv 20. cikkében meghatározott eljárásoknak megfelelően az Építésügyi Állandó Bizottságnak is benyújtásra került, és a jelen lévő tagállamok egyhangúlag (304 szavazattal) támogatták. Az EFTA és az építési termékek ágazata szintén támogatta a határozattervezetet. Minderre tekintettel az Európai Parlament, amely a tervezetet az előírásoknak megfelelően megkapta, nem fogalmazott meg semmiféle észrevételt a határozattervezettel kapcsolatban.
            
            
               Mielőtt a határozattervezet elfogadásra került volna, a 305/2011/EU rendelet teljes egészében alkalmazandóvá vált, és hatályon kívül helyezte a 89/106/EGK irányelvet. Ezért a 305/2011/EU rendeletben meghatározott eljárási követelmények alapján elkészült a jogszabálytervezet felülvizsgált változata; erről a jogszabálytervezetről felhatalmazáson alapuló jogi aktusként a rendelet rendelkezéseinek megfelelően konzultációt kezdeményeztek. A jogszabály mellékletében szereplő technikai vonatkozások azonban nem módosultak. 
            
            
               A rendelettervezet írásbeli konzultáció céljából szakértőknek is benyújtásra került. A konzultációt megelőzően valamennyi tagállam lehetőséget kapott arra, hogy a konzultációban való részvétel céljából szakértőket nevezzen ki. E szakértőkön kívül más külső érdekelt felek is részt vehettek a konzultációban. A felhatalmazáson alapuló jogi aktusokról szóló egyetértési megállapodásnak megfelelően az írásbeli konzultációhoz kapcsolódó dokumentumokat egyidejűleg továbbították az Európai Parlamentnek és a Tanácsnak.
            
            
               Az előzetes konzultációk során tett észrevételeket figyelembe vették e jogszabálytervezet szolgálatközi konzultáció céljára történő véglegesítésekor.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A 305/2011/EU rendelet 27. cikke szerint az építési termékek alapvető jellemzői vonatkozásában teljesítményosztályok határozhatók meg.
            
            
               Ezenkívül, a 27. cikk (5) bekezdésének megfelelően a Bizottság – a szükségtelen vizsgálatok elkerülésére azon építési termékek esetében, amelyek teljesítményét megbízható vizsgálati eredmények vagy más adatok alapján megfelelő módon igazolták – meghatározhatja, hogy milyen feltételek mellett tekinthető úgy, hogy valamely építési termék vizsgálat nélkül vagy további vizsgálat nélkül megfelel egy bizonyos teljesítményosztálynak.
            
            
               A 305/2011/EU rendelet 36. cikke (1) bekezdésének a) pontja szerint a gyártónak teljesítenie kell az említett feltételeket, ha a termékére vonatkozó típusvizsgálatot a szóban forgó teljesítményszinttel vagy -osztállyal kívánja helyettesíteni.
            
            
               A 2000/367/EK bizottsági határozattal létrehozott, az építési termékek tűzállóságként meghatározott tűzvédelmi képességére vonatkozó európai osztályozási rendszert az EN 13986 harmonizált szabványnak megfelelő, fa alapanyagú lemezekre, valamint az EN 14915 harmonizált szabványnak megfelelő tömör fa falburkolatokra is alkalmazni kell.
            
         
         
            
               A konzultációk alapján a 2000/367/EK határozattal kialakított osztályozási rendszer szerint besorolt, fa alapanyagú lemezek és tömör fa falburkolatok tűzvédelmi képessége kellően megalapozott. Ennélfogva úgy tekinthető, hogy az említett termékek tűzvédelmi képesség tekintetében további vizsgálatok nélkül is megfelelnek az említett európai osztályozási rendszer által meghatározott bizonyos teljesítményosztályoknak, amennyiben falak és mennyezetek burkolására használják őket.
            
            
               A rendelettervezet megfelel az arányosság elvének. A jogszabály a hatálya alá tartozó termékek vizsgálata tekintetében enyhít bizonyos, a 305/2011/EU rendeletben előírt kötelezettségeket.
            
            
               A BIZOTTSÁG .../.../EU FELHATALMAZÁSON ALAPULÓ RENDELETE
            
            
               (2014.7.16.)
            
            
               a falak és mennyezetek burkolására használt, EN 13986 szabvány szerinti fa alapanyagú lemezek és EN 14915 szabvány szerinti tömör fa falburkolatok tűzvédelmi képesség tekintetében, vizsgálat nélkül történő osztályozásának feltételeiről
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendeletre
                  3
                és különösen annak 27. cikke (5) bekezdésére,
            
            
               mivel:
            
            
               (1)A 2000/367/EK bizottsági határozattal
                  4
                elfogadásra került egy, az építési termékeknek, építményeknek és azok részeinek tűzállóság szerinti osztályozását lehetővé tevő rendszer. Az EN 13986 harmonizált szabvány szerinti fa alapanyagú lemezek, valamint az EN 14915 harmonizált szabvány szerinti tömör fa falburkolatok az említett határozat hatálya alá eső építési termékek közé tartoznak.
            
            
               (2)Vizsgálatok azt mutatták, hogy az említett termékek – amennyiben falak és mennyezetek burkolására használják őket – tűzvédelmi képesség tekintetében stabil és kiszámítható teljesítményt nyújtanak, amennyiben megfelelnek bizonyos, a fa sűrűségével, valamint a lemez és a falburkolat vastagságával kapcsolatos feltételeknek. 
            
            
               (3)Ezért úgy kell tekinteni, hogy az EN 13986 harmonizált szabvány szerinti fa alapanyagú lemezek, valamint az EN 14915 harmonizált szabvány szerinti tömör fa falburkolatok további vizsgálatok nélkül is megfelelnek a 2000/367/EK határozatban a tűzvédelmi képesség tekintetében megállapított teljesítményosztályok feltételeinek,
            
            
               ELFOGADTA EZT A RENDELETET:
            
            
               1. cikk
            
            
               Azok az EN 13986 harmonizált szabvány szerinti fa alapanyagú lemezek és EN 14915 harmonizált szabvány szerinti tömör fa falburkolatok, amelyek teljesítik a mellékletben meghatározott feltételeket, és amelyeket falak és mennyezetek burkolására használnak, úgy tekintendők, hogy vizsgálat nélkül is megfelelnek a mellékletben megnevezett teljesítményosztályoknak. 
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, 2014.7.16.-én.
            
         
         
            
               
                     a Bizottság részéről
               
               
                     elnök
                     José Manuel BARROSO
               
            
         
         
            
                  
                     (1)
                  
                        HL L 88., 2011.4.4., 5. o.
               
               
                  
                     (2)
                  
                        HL L 133., 2000.6.6., 26. o.
               
               
                  
                     (3)
                  
                        HL L 88., 2011.4.4., 5. o.
               
               
                  
                     (4)
                  
                        A Bizottság 2000. május 3-i 2000/367/EK határozata az építési termékek, építmények és azok részei tűzállóság szerinti osztályozásának tekintetében a 89/106/EGK tanácsi irányelv végrehajtásáról (HL L 133., 2000.6.6., 26. o.).
               
            
      
    ---documentbreak--- 
      
         
         
            
               MELLÉKLET
            
            
            
                     
                        Termék 2)
                     
                  
                  
                     
                        EN termékszabvány
                     
                  
                  
                     
                        A termék leírása 3)
                     
                  
                  
                     
                        Legkisebb átlagos sűrűség (kg/m3)
                     
                  
                  
                     
                        Legkisebb vastagság (mm)
                     
                  
                  
                     
                        K osztály 1) 
                        
                  
               
                     
                        Kemény farostlemez
                     
                  
                  
                     
                        EN 13986
                     
                  
                  
                     
                        csaphornyos vagy anélküli kialakítású 5)
                     
                  
                  
                     
                        800
                     
                  
                  
                     
                        9
                     
                  
                  
                     
                        K2 10 4)
                     
                  
               
                     
                        OSB-lemez
                     
                  
                  
                     
                        EN 13986
                     
                  
                  
                     
                        csaphornyos vagy anélküli kialakítású 6)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 4)
                     
                  
               
                     
                        Forgácslemez
                     
                  
                  
                     
                        EN 13986
                     
                  
                  
                     
                        csaphornyos kialakítású 7)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 3)
                     
                  
               
                     
                        Forgácslemez
                     
                  
                  
                     
                        EN 13986
                     
                  
                  
                     
                        csaphornyos vagy anélküli kialakítású 6)
                     
                  
                  
                     
                        600
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Rétegelt lemez
                     
                  
                  
                     
                        EN 13986
                     
                  
                  
                     
                        csaphornyos vagy anélküli kialakítású 6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Tömör falemez
                     
                  
                  
                     
                        EN 13986
                     
                  
                  
                     
                        csaphornyos vagy anélküli kialakítású 6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Forgácslemez
                     
                  
                  
                     
                        EN 13986
                     
                  
                  
                     
                        csaphornyos kialakítású 8)
                     
                  
                  
                     
                        600
                     
                  
                  
                     
                        25
                     
                  
                  
                     
                        K2 30
                     
                  
               
                     
                        OSB-lemez
                     
                  
                  
                     
                        EN 13986
                     
                  
                  
                     
                        csaphornyos kialakítású 8)
                     
                  
                  
                     
                        600
                     
                  
                  
                     
                        30
                     
                  
                  
                     
                        K2 30
                     
                  
               
                     
                        Rétegelt lemez
                     
                  
                  
                     
                        EN 13986
                     
                  
                  
                     
                        csaphornyos kialakítású 8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Tömör falemez
                     
                  
                  
                     
                        EN 13986
                     
                  
                  
                     
                        csaphornyos kialakítású 8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Tömör falemez
                     
                  
                  
                     
                        EN 13986
                     
                  
                  
                     
                        csaphornyos kialakítású 9)
                     
                  
                  
                     
                        450
                     
                  
                  
                     
                        53
                     
                  
                  
                     
                        K2 60
                     
                  
               
                     
                        Tömör fa falburkolat
                     
                  
                  
                     
                        EN 14915
                     
                  
                  
                     
                        csaphornyos kialakítású 10)
                     
                  
                  
                     
                        450
                     
                  
                  
                     
                        15
                     
                  
                  
                     
                        K2 10 3)
                     
                  
               
                     
                        Tömör fa falburkolat
                     
                  
                  
                     
                        EN 14915
                     
                  
                  
                     
                        csaphornyos kialakítású 10)
                     
                  
                  
                     
                        450
                     
                  
                  
                     
                        27
                     
                  
                  
                     
                        K2 30
                     
                  
               
                     
                        Tömör fa falburkolat
                     
                  
                  
                     
                        EN 14915
                     
                  
                  
                     
                        csaphornyos kialakítású 11)
                     
                  
                  
                     
                        450
                     
                  
                  
                     
                        2 x 27 12)
                     
                  
                  
                     
                        K2 60
                     
                  
               
               1)
                     A 2000/367/EK határozat szerinti osztály.
            
            
               2)
                     Légrés nélkül, közvetlenül bármilyen típusú felületre erősítve.
            
            
               3)
                     A termékkel megegyező vastagságú, egyenes élillesztésű vagy csaphornyos kötésű, rések nélkül.
            
            
               4)
                     K1 10 a legalább 300 kg/m3 sűrűségű hordozófelületek esetében.
            
            
               5)
                     A rögzítőszeg hossza legalább 40 mm, az osztástávolság legfeljebb 100 mm.
            
            
               6)
                     A csavar hossza legalább 30 mm, az osztástávolság legfeljebb 200 mm.
            
            
               7)
                     A csavar hossza legalább 30 mm, az osztástávolság legfeljebb 150 mm.
            
            
               8)
                     A csavar hossza legalább 50 mm, az osztástávolság legfeljebb 200 mm.
            
            
               9)
                     A csavar hossza legalább 75 mm, az osztástávolság legfeljebb 200 mm.
            
            
               10)
                     A szeg hossza legalább 60 mm, az osztástávolság legfeljebb 600 mm.
            
            
               11)
                     A szeg hossza legalább 50 mm (minden rétegben), az osztástávolság legfeljebb 600 mm.
            
            
               12)
                     A két réteg hosszanti irányban, egymásra merőlegesen van rögzítve.